Skolegodsdienssaak: 'Uitspraak raak alle gelowe' | Maroela Media
Uitspraak tussen die Organisasie vir Godsdiensonderrig en Demokrasie (Ogod) en die Federasie van Beheerliggame van Suid-Afrikaanse Skole (Fedsas) oor die beoefening van godsdiens in skole is Woensdag voorbehou in dié hofsaak.
Die burgerregte-organisasie AfriForum het die regsproses in dié saak – wat die afgelope drie dae in die Suid-Gautengse hoë hof aangehoor is – as van die grootste belang vir alle Suid-Afrikaners beskryf en glo dat Fedsas en verskeie ander vriende van die hof die belang van godsdiensbeoefening oor die algemeen en Christelike godsdiensbeoefening in die besonder in skole deeglik beklemtoon het.
Alana Bailey, adjunk uitvoerende hoof van AfriForum, sê dit is vir Suid-Afrikaners noodsaaklik om van jongs af wedersydse erkenning en respek aan te leer vir mense wie se kulture en sienswyses van hul eie verskil.
Sy sê ook godsdiensbeoefening moet nie, soos Ogod voorstel, bloot tot aktiwiteite beperk word wat kinders in pouses, of voor of ná skool, soos 'n stokperdjie beoefen nie.
Wat ons kon het ons gedoen. Dis nou buite ons beheer. Groot waardering aan Afriforum vir hul insette.
Ja nou bid ons. Wat my verder pla, is dat die Evolusie teorie in ons skool konders se silabus ingrsluit is, en dit word op kinders afgedwing.
Ek kan onthou hoe die Moses storie in ons koppe ingehammer was in std 2 & 3. Ek kan onthou hoe ek nie kon glo dat God die onskuldige kindertjies en diere doodgemaak het nie. Hoekom het hy die Farao se hart verhard, as hy dit nie gedoen het nie sou die Farao hulle mos laat gaan het. Die Farao was 'n goeie ou, hy het hulle dan gehelp en hulle kos gegee toe hulle nie gehad het nie. En toe steel hulle nog die Egiptenare se juwele. En toe hou hulle elke jaar 'n fees om dit te herdenk.… Lees meer »
'n Waardevolle les vir elke ouer. Skole leer jou kind akademie en sekere menseverhoudinge. Maar dit kan NOOIT die opvoedingstaak by jou oorneem nie. As jou kind God in jou huis sien en beleef, kan geen skool, regering of hof dit wegneem nie.
Godsdiens hoort in skole. Hoekom kan daar nie n periode wees waar alle gelowe bespreek word en sodoende leer die kinders van ander gelowe se sienings. En leer hulle om ander mense se sienings te respekteer.